કેસમાં સંડોવાયેલા અને સાગરના મિત્ર અવિનાશે થાણે ક્રાઇમ બ્રાંચ સમક્ષ કબૂલાત કરી હતી કે છે કે સાગર અને રીમા સમગ્ર રેકેટને ઓપરેટ કરે છે તે ક્યાં રહે છે તે કોઇને નથી ખબર પંરતુ 1 થી 5 તારીખ સુધીમાં તેઓ ફ્લાઇટમાં અમદાવાદથી મુંબઇ આવી જાય અને 5 સ્ટાર હોટલમાં રોકાતા હતા. જ્યાં તમામ કર્મચારીઓને પગાર લેવા માટે બોલાવતા અને પગાર આપ્યા બાદ તેઓ નીકળી જતા હતા. ઉલ્લેખનીય છે કે થાણે ક્રાઇમ બ્રાંચની રેડ થઇ તે પહેલાં સાગર અને વિશાલ અમદાવાદમાં બીજાં પાંચ કોલ સેન્ટરની શરૂઆત કરવા જઇ રહ્યા હતા. જેમાં ૩૦૦ કરતાં વધુ કર્મચારીની ભરતી પણ કરી હતી. જેમાં બેંગલુરુ, મુંબઇ, કોલકાતા જેવાં મોટાં શહેરમાંથી યુવક અને યુવતીઓની પંસદગી કરી હતી.